Húlle wen almal Naledi-teaterpryse | Netwerk24
Deur AJ Opperman 20 Mei 2019 22:30
Dié pryse wat produksies met Gautengse speelvakke van die vorige jaar beloon, is in The Mandela in die Joburgteater in Braamfontein, Johannesburg, aangebied.
Didintle Khunou as Celie en Lelo Ramasimong as Shug Avery in The Color Purple.
Die toneelstuk The Curious Incident of the Dog in the Night-Time, gegrond op Mark Haddon se gelyknamige boek, het drie pryse ontvang en die splinternuwe Suid-Afrikaanse teks Shoes & Coups: A Paradox of the Absurd en die kinderproduksie Goggas! het elk twee pryse opgeraap.
Janice Honeyman is aangewys as beste regisseur van ’n musiekspel met The Color Purple, gegrond op die boek deur Alice Walker. Steven Spielberg het dit ook in 1985 as rolprent uitgereik met Whoopi Goldberg in die rol van die hoofkarakter, Celie.
Celie se karakter is ’n arm swart vrou wat verbaal en fisiek mishandel word. Bernard Jay is die uitvoerende vervaardiger.
Rowan Bakker is as beste musiekregisseur aangewys.
Kate Liquorish en Langley Kirkwood in Fool for Love.
Didintle Khunou het vir haar vertolking van Celie die prys as beste vrouehoofspeler in ’n musiekspel gewen.
Paul du Toit is beste akteur in ’n musiekspel vir Hedwig and the Angry Inch aangewys.
Shoes & Coups: A Paradox of the Absurd deur die regisseur Palesa Mazamisa is as die beste nuwe Suid-Afrikaanse teks aangewys.
Dié satiriese toneelstuk plaas die soeklig op Afrika en sy verhouding met ander lande. Uit ’n komiese hoek handel dit verder oor burgerlike aktivisme en ’n paar ontwerperskoene wat as ’n politieke metafoor dien.
Kai Luke Brummer het vir sy rol in The Curious Case of the Dog in the Night-Time die prys van beste akteur in ’n toneelstuk ontvang.
Hy vertolk die rol van Christopher Boone, wie se sindroom (waarskynlik Asperger se steuring) nie op die naam genoem word nie.
Simon Stephens het die verhoogverwerking van The Curious Case of the Dog in the Night-Time gedoen wat in 2015 ’n Tony-teaterprys gewen het.
Zikhona Sodlaka het vir haar rol as Queenie in Athol Fugard se toneelstuk Nongogo die prys as beste aktrise in ’n toneelstuk gewen.
Charmaine Weir-Smith is as beste regisseur van ’n toneelstuk aangewys vir The Train Driver, ook uit die pen van Fugard met Dawid Minnaar en John Kani in die rolverdeling.
Heidi Mollentze, Julie-Anne McDowell en Natasha Sutherland in The Revlon Girl. Foto: Philip Kuhn
Paul du Toit in Hedwig and the Angry Inch.
Heidi Mollentze in The Revlon Girl
Sipho Zakwe in Shoes & Coups: A Paradox of the Absurd
Beste kinderproduksie (ouderdom 0 tot 13)
Beste produksie vir kinders (14 tot 17)
Beste vertolking in ’n produksie vir ’n jong gehoor
Jaques de Silva in Goggas!
Beste deurbraak in ’n vertolking
Ryan de Villiers in Matilda
Fred Abrahamse en Marcel Meyer met Macbeth
Gareth Hewitt Williams met The Curious Incident of the Dog in the Night-Time
Stan Knight met Fool for Love
Ntuthuko Mbuyazi met Florence
Kabelo (Bonafide) Togoe en Aubrey Sekhabi met Freedom
Rowan Bakker met The Color Purple
Beste samespel (ensemble)
Beste oorspronklike choreografie
Oscar Buthelezi met The Color Purple
Beste regisseur van ’n musiekspel/revue
Janice Honeyman met The Color Purple
Charmaine Weir-Smith met The Train Driver
Beste vrouebyspeler in ’n musiekspel
Lelo Ramasimong in The Color Purple
Beste mansbyspeler in ’n musiekspel
Yamikani Mahaka-Phiri in The Color Purple
Beste vrouehoofspeler in ’n musiekspel
Didintle Khunou in The Color Purple
Beste manshoofspeler in ’n musiekspel
Paul du Toit in Hedwig and the Angry Inch
Beste vrouehoofspeler in ’n toneelstuk
Zikhona Sodlaka in Nongogo
Beste manshoofspeler in ’n toneelstuk
Kai Luke Brummer in The Curious Incident of the Dog in the Night-Time
Beste spel in ’n soloproduksie
Shoes & Coups: A Paradox of the Absurd deur Palesa Mazamisa
Beste produksie van ’n toneelstuk
Tshepang: The Third Testament geskryf en regie deur Lara Foot
Beste produksie van ’n musiekspel
The Color Purple vervaardig deur die Joburgteater en Bernard Jay en regie deur Janice Honeyman.
Meer oor: Teater | Braamfontein | Joburgteater
Fugard se ‘Train Driver’ volg pad van hoop
Hedwig spog met nuwe Jhbbaadjie